钦定古今图书集成/明伦汇编/官常典/第651卷 > 《桐乡畏垒记》翟绣裳
## 钦定古今图书集成/明伦汇编/官常典/第651卷 > 《桐乡畏垒记》翟绣裳

桐乡畏垒者，邑之民祠乎？邑侯六公，志去思也。六公
维何任丘史公、盩厔李公、涪州文公、新城王公、灵寿
申公、孟津乔公也。邑之东，旧有史公祠，地隘岁久，颓
圮不堪。万历乙丑春，邑人聚首相告曰：“邑之贤吾侪
当尸而祝者，不独史公也。”久不并举，诚为缺典。于是
庠生张本、杨可梁、翟期古、李汝瞻等，耆民王大顺等，
会呈当路，博采公评，诹吉募缘选材鸠工，创建生祠，
合六公而并祀焉。祠之基，在东关大街，视三倍，乃建
正厅三间，内塑六公生像。因任先后序分左右，面立
牌位，书其爵里。东西厢各一间，俱南向。中厅三间，碑
亭三间，大门牌坊一座。岁时春秋祭以牲醴，邑之民
咸奔走者熙如也。祠当告成，问记于余。余谓《祭法》曰：
“圣王之制祭祀也，法施于民则祀之，能御大灾则祀
之，能捍大患则祀之”，为其有功烈于民也。六公之宰
吾邑也，先后异时，宽严异治，其善政徽猷，不可更仆
数。然得诸父老所传闻、耳目所睹记，有如听断明决，
遐迩起青天之誉者，自翦毛血祈祷，得灵雨之应者，
创立夫厂里甲苏奔走之苦者；片言折狱，奸人输虚
诈之情者；严禁衙蠹，公门有肃清之名者；建砌长堤，
百雉保金汤之固者；开渠垦荒，穷乡复流移之民者；
羡耗不染，居官守悬鱼之节者；匹马入觐，行李有琴
鹤之风者；撙节纲银，闾阎免重派之害者；修建学庙，
科目复先年之盛者；分限封纳，催科无鞭扑之扰者；
编审“公平，贫富泯不均之叹者。总之，视国犹家，爱民
如子，任劳任怨，谨始慎终。严于综吏，而宽于治民；缓
于奉上，而急于爱下。有利必兴，树美务期滋也；有害
必除，去恶务期尽也。在其位，谆谆皆无穷之惠，未有
一念不为民也。迁其任，恋恋多故人之思，未尝一念
忘吾邑也。”六公功烈之在民者如此。故邑“之人沦洽
汪恩，沾濡濊泽。攀辕不已，继以悲思；悲思不已，继以

德酬功，因心尽制，质之《祭法》，毫无愧色。倘所谓法施
于民，而御灾捍害者，非邪？吾谓六公功业勋名一祠
乌足为重？而吾邑实六公发轫之地也。余因记其大
概，以彰一代循良之盛，使太史异日传循吏，备采择
焉。